شەفەق نیوز/ یەکیگ لە شارەیل ئالاسکا،
تا دوو مانگ ئایندە، ماڵئاوایی لە رووشنایی کرد،لە شار ئۆتکیاگفیک، ئالاسکا ک
ئەوسا وە ناو باڕۆ ناسریاگ بوی، خەوەرەگە دەرچگ، و لە رووژ پەنجشەممە، ئەرا
دویاترین جاری تا ماوەی ٦٠ رووژ تر ئاوا بوی.
ئەو شار بویچگە، لە باکوور بازنە
جەمسەریە باکووریەگە، چگە قۆناغ زمسانیی لە تاریکی، ک ناسریاگە وە ئەو جەمسەری.
ئەلیسزن چینشار خانمە زانای رەوانگەی
کەشوهەوا، لە تووڕ CNN وت: شەو جەمسەری سیمایگ سروشتیە، گشت زمسانیگ
لە شار باڕۆ بوود، و هەر شاریگ لەناو بازنەی جەمسەری باکووری بوود.
ئی سیما لەوەر لارەوبوین زەوی لە گشت زمسانیگ
بوود.
بەڵکم ئەوە نیە ک شارەگە وەیەکجاری
تاریکەو بوزد، ک چینشار وت؛ فرەی ساعەتەیل رووژەگان کەفنە ماوەیلیگ ک وەپیان ئووشن
شەفەق مەدەنی.
وتیش؛ هیورەو بکە لە شیوەی ئاسمان
وەرجە خوەرهەڵاتین، یا دویای خوەرئاوایی، ئەوەیە ک لە چەن ساعەتیگ لە رووژەگە
دویننەی، و تا ٢٢ کانون دوویەم، هەنای دووارە خوەرەگە دەرچوود.
و ئەیە تەنیا شاریگ لە ئالاسکا نیە ک
زیان لە شەفەق مەدەنی وەخوەی دوینێد، بەڵکم خوەی یەکەمە لە لیست شوونەیل شەوە
جەمسەریەگان، لەوەر دویریەگەی وەرەو باکوور.
ئەگەر دانیشتوەیل ئۆتکیاگفیک خوەشیان
لە ژیان شەوانە نیەتیەێد، توێنن بنووڕنە وەرز تاوسان، ک وەپێچەوانەو لەلایان بوود،
ک ناسریاگە وە خوەر ناوڕاس شەو، یا رووژ جەمسەری.
